	תקנות משק הגז הטבעי (תכנית עבודה לרשת חלוקה), התשע"ו- 2016 – נוסח עם תיקונים בהתאם להערות הייעוץ המשפטי של הועדה 
בתוקף סמכותי לפי סעיף 25(טו) לחוק משק הגז הטבעי, התשס"ב - 2002 
 (להלן – החוק), באישור ועדת הכלכלה של הכנסת, אני מתקין תקנות אלה:

	סימן א: כללי


	הגדרות
	1. 
	בתקנות אלה - 

	
	
	"בעל רישיון חלוקה" – מי שקיבל רישיון חלוקה לפי החוק;

	
	
	"חוק התכנון והבניה" – חוק התכנון והבניה, התשכ"ה – 1965
;

	
	
	" מודד מוסמך" – מודד בעל רישיון לפי פקודת המדידות;

	
	
	

	
	
	"מיתקן גז לצריכה " – כמשמעותו בסעיף 8ב לחוק הגז בטיחות ורישוי, התשמ"ט-1989 
(להלן- חוק הגז בטיחות ורישוי);

	
	
	"מקור הצתה" – פעילות העשויה לגרום להצתת עננת גז טבעי לרבות מתקני חשמל עיליים, מנועי שריפה ומשטחים שטמפרטורת פניהם עולה על 300 מעלות צלסיוס;

	
	
	"מתכנן מחוז" "וועדה מחוזית" "תכנית" "מרחב תכנון" "מינהל התכנון"– כמשמעותם בחוק התכנון והבניה;

	
	
	"נישוב" – אמצעי לשחרור מבוקר של גז;

	
	
	"צו הבטיחות" – צו הגז (בטיחות ורישוי) (מיתקנים לחלוקת גז טבעי), התשנ"ט-1999
; 

	
	
	"רשות הגז הטבעי" – כמשמעותה בפרק ו' לחוק;

	
	
	

	
	
	"רשות רישוי " – רשות הרישוי למתקני גז טבעי כמשמעותה בסעיף 119ו לחוק התכנון והבניה;

	
	
	"רשות ניקוז" – כמשמעותה בחוק הניקוז וההגנה מפני שטפונות, התשי"ח-1957
;

	
	
	"תכנית עבודה לרשת חלוקה" - תכנית עבודה כהגדרתה בסעיף 25 לחוק; 

	
	
	"תקנות הדיווח" - תקנות התכנון והבניה (דיווח על ביצוע עבודות לפי סעיף 261(ד) לחוק) , התשע"ו – 2016
.

	
	
	

	סימן ב': הגשת תכנית עבודה לרשת חלוקה

	הגשת תכנית עבודה לרשת חלוקה
	2. 
	תכנית עבודה לרשת חלוקה תוגש לרשות רישוי גז טבעי בידי אחד מאלה:

	
	
	(1)
	מדינת ישראל או מי שמונה מטעמה לצורך זה;

	
	
	(2)
	בעל רישיון חלוקה;

	
	
	(3)
	 צרכן גז טבעי, לגבי מתקן גז לצריכה. 

	חתימה על תכנית עבודה לרשת חלוקה
	3.  
	 (א) על תכנית עבודה לרשת חלוקה יחתמו אלה :

	
	
	(1)
	מגיש התכנית;

	
	
	(2)
	עורך התכנית;

	
	
	(3)
	בעל רישיון חלוקה האחראי על הקמת מתקן הגז, ואם אין בעל רישיון חלוקה באותו אזור  - מי שהורה מנהל רשות הגז הטבעי.

	
	
	 (ב)  כל מסמך ממסמכי התכנית או נספחיה יהיה חתום בידי בעל המקצוע שערך  את המסמך.

	הגשה בדרך מקוונת

	4.
	תכנית עבודה תוגש בדרך מקוונת באמצעות אתר האינטרנט מינהל התכנון.

	קנה מידה של תשריט תכנית העבודה
	5.
	(א)
	תשריט תכנית עבודה לקו תשתית תת קרקעי יהיה בקנה מידה של 1:1000.

	
	
	(ב)
	תשריט תכנית עבודה למתקן מעל פני הקרקע יהיה בקנה מידה של 1:250.

	
	
	(ג) 
	מתכנן המחוז רשאי לקבוע קנה מידה אחר בהתחשב בתנאים המקומיים וברמת הפירוט הדרושה לדעתו; האמור נכון לכל נספח מנספחי התכנית המצריך תשריט.

	מפת מדידה
	6.
	תשריט תכנית העבודה ייערך על גבי מפת מדידה שתיערך ותיחתם ביד מודד מוסמך והיא מעודכנת לשנה שלפני מועד הגשתה.

	תשריט תכנית העבודה
	7.
	תשריט תכנית העבודה יכלול את כל אלה:

	
	
	(1)
	סימון השטח  המיועד לרצועת צינור גז תת קרקעי לרשת החלוקה ורוחבה;

	
	
	(2)
	סימון של השטחים המיועדים למתקנים העיליים הקשורים לרשת החלוקה;

	
	
	(3)
	סימון מגבלות שיוטלו על שימושי הקרקע; כן יסומנו בתכנית העבודה מידות שבהן יצוין המרחק מקצה רצועת צינור הגז לקצה השטח שמוטלות עליו מגבלות כאמור;

	
	
	(4)
	סימון אזור נטול מקורות הצתה סביב מתקנים הכוללים נישוב;

	
	
	(5)
	סימון שטחים לעבודות זמניות הנלוות לעבודות לפי תכנית העבודה, לרבות עירום עפר (להלן- עבודות זמניות)שטח אחסנה ודרך גישה זמנית אליו, הכל ככל שנדרש.

	הוראות תכנית העבודה
	8.
	(א) הוראות תכנית העבודה יכללו את כל אלה:

	
	
	(1)
	מטרת התכנית ודברי הסבר תמציתיים;

	
	
	(2)
	יעוד קרקע והשימושים המותרים בו כולל מגבלות בניה ופיתוח  על שימושי קרקע בתחום התכנית, והאמצעים הננקטים למזעור המגבלות האמורות, ככל שנדרשים;

	
	
	(3)
	הוראות  בטיחות המפרטות את המגבלות  החלות על הקרקע בשל צרכי הבטיחות מרצועת צינור הגז הטבעי והמתקנים, והאמצעים הננקטים למזעור הסכנה, ככל שנדרשים;

	
	
	(4)
	התנאים לביצוע, לרבות אופן ההקמה, התייחסות לאופן החפירה או הקידוח ועומקם, חומרי הכיסוי ופינוי עודפי עפר; 

	
	
	(5)
	הוראות בדבר גידור ושילוט מתקנים עיליים, שילוט וסימון תוואי הצינור;

	
	
	(6)
	הוראות לצמצום פגיעה בסביבה ובנוף כתוצאה מהקמתה של רשת החלוקה והוראות להסדרת השטח ושיקומו ;

	
	
	(7)
	הוראות בדבר צמצום מגבלות לאחר הקמת קו הגז, כתנאי לאישור הפעלה קבוע של המערכת ובהתאם למפת העדות שהוגשה לפי תקנות הדיווח; 

	
	
	(8) 
	הוראות לעניין פעולות הנדרשות טרם ביצוע, במסגרת התיאום עם גוף אחד או יותר מן המנויים בתקנה 12; אין באמור כדי לגרוע מהוראות תקנה 13; 

	
	
	( ב) רשות הרישוי רשאית להורות על הוספת הוראות לתכנית העבודה, ובכלל זה תנאים למתן היתר להקמת מיתקני הגז אם נדרש היתר לפי דין, וכן שטחי בניה מותרים למיתקני הגז, והכול ככל הנדרש לגבי אותה תכנית עבודה.


	מסמכים נילווים
	9.
	לתכנית העבודה יצורפו נספחים אלה: 


	
	
	(1)
	תשריט המצב התכנוני של כל התכניות  המאושרות החלות בתחום תכנית העבודה;

	
	
	(2)
	נספח שיקום, לרבות שיקום נופי של תחום התכנית לאחר הביצוע, אשר יתייחס,  לפי הצורך, לנושאים כמפורט להלן:

	
	
	
	(א)
	ניקוז פני הקרקע למניעת שיטפונות;

	
	
	
	(ב)
	ערוצי זרימה בנחלים מעל לפני הקרקע ומתחתיה;

	
	
	
	(ג)
	שחזור פני הקרקע והחזרתה, במידת האפשר, למצבה המקורי;

	
	
	
	(ד)
	שיקום הצומח; 

	
	
	(3)
	נספח בינוי ותאום תשתיות, חתום ביד מתכנן מתקן הגז, אשר יתייחס, בין השאר, לנושאים אלה:

	
	
	
	(א)
	תנוחה של צנרת הגז המתוכנן על גבי מפת מדידה, לרבות סימון מיקום תשתיות קיימות שהתקבלו מגופי תשתית לפי תקנה 12;

	
	
	
	(ב)
	חתכי אורך אופייניים של צנרת הגז;

	
	
	
	(ג)
	בתכנית עבודה הכוללת מתקנים עיליים - חזית המתקן לצד הרחוב שלאורכו הוא מוקם ;

	
	
	
	(ד)
	פרטים נקודתיים הנדרשים כגון פרטי חציה ושילוט;

	
	
	
	(ה)
	שטח לעבודות זמניות, אם נדרש;

	
	
	(4)
	אישור רשות הגז הטבעי כי מסמכי התכנית עומדים במגבלות הבניה והפיתוח לפי צו הבטיחות;אישור כאמור יינתן בתוך 30 ימים מהמועד בו הוגשו כל המסמכים הנדרשים לשם קבלת האישור;
כל שדרשה רשות הגז הטבעי ממגיש התכנית להגיש לה תיקונים, השלמות ותוספות לאותם מסמכים, יחל מניין הימים ביום שבו הושלמו הדרישות כאמור.

	תנאי סף לקליטת תכנית
	10.
	(א)
	מתכנן המחוז יבדוק  בתוך 15 ימים אם תכנית עבודה שנקלטה  כוללת את המסמכים האמורים בתקנות  3 עד 9 ו- 12.

	
	
	(ב)
	לא נתן מתכנן המחוז את החלטתו בתוך 15 ימים,  רואים את התכנית כתכנית שהוגשה כאמור בסעיף 25(ג) לחוק.

	מסמכים נוספים

	11.
	בתוך תקופה כאמור בתקנה 10 רשאי  מתכנן המחוז אם ראה כי תנאי השטח או מתקן הגז מחייבים זאת, -

 (1) לדרוש ממגיש תכנית העבודה מידע לצורך בדיקת תכנית העבודה והחלטה בה; 
(2) להתיר הגשת נספחים לבקשה  בקנה מידה שונה מן הנקוב בהם; 

(3) להוסיף או לגרוע מן הפרטים הנדרשים בכל אחד מן הנספחים וכן מן הנספחים עצמם.

	סימן ג': תאום תשתיות

	גופי תאום
	12.
	(א)
	נכלל בתכנית עבודה לרשת חלוקה נושא מאלה שבטור א' בטבלה שלהלן יוגשו לגוף המנוי בטור ב' לצדו טיוטות תשריט תכנית העבודה והוראותיה כאמור בתקנות 7 ו- 8. 



	
	
	(ב)
	תכנית העבודה תוגש לרשות הרישוי בצרוף הערותיו של הגוף שבטור ב' לנושא שבטור א' לצידו:

	
	
	
	טור א'

הנושא הכלול בתכנית


	טור ב'

הגוף המעיר 


	
	
	
	מתקני תשתית קיימים או מתוכננים 
	הבעלים של מיתקן התשתית והגוף המופקד על פי דין על מתקן התשתית

	
	
	
	התחברות לתחנת גז
	בעל הרישיון להפעלת מיתקן הגז, לנושא ההתחברות לתחנת הגז, שאיננה בבעלות מגיש תכנית 

	
	
	
	מעבר בתחום רצועת נחל
	רשות ניקוז

	
	
	
	תכנית הכוללת מיתקן עילי שאינו מיתקן נלווה  לקו תשתית תת קרקעי לפי תקנות התכנון והבניה (מתקנים  נלווים לקו תשתית תת קרקעי), התשע"ה – 2015

	רשות הכבאות וההצלה כמשמעותה בחוק הרשות הארצית לכבאות והצלה, התשע"ב-2012
;

	
	
	
	מיתקן ביטחוני או שטח הנתון לשליטה כהגדרתו בתקנה 149 לתקנות ההגנה (שעת ולבניה כמשמעה בחוק התכנון והבניה, חירום), 1945
	נציג שר הביטחון בוועדה המחוזית

	
	
	
	אתרים ארכיאולוגיים 
	רשות העתיקות

	?
	
	
	גן לאומי, שמורת טבע או שמורת נוף מוכרזים לפי חוק גנים לאומיים, שמורות טבע, אתרים לאומיים ואתרי הנצחה, התשנ"ח – 1998.
 
	רשות הטבע והגנים

	?
	
	
	יער לפי תכנית מאושרת
	קרן קיימת לישראל

	
	
	
	נמל מוכרז לפי פקודת הנמלים [נוסח חדש], התשל"א-1971

	הגוף המנהל את המקרקעין של הנמל

	
	
	
	שדה תעופה או מנחת אזרחי
	רשות התעופה האזרחית 

	
	
	
	מרחב תכנון מקומי 
	הרשות המקומית.

	
	
	(ג)
	לא העיר גוף את הערותיו בתוך 30 ימי עבודה מיום שהועברה אליו טיוטת תכנית העבודה, תוגש התכנית לרשות הרישוי בצירוף העתק הפניה לאותו הגוף, פניה כאמור תהיה לכתובת בעל התשתית הרשומה אצל רשם החברות. 

	איסור התניית תנאים 
	13.
	רשות הרישוי לא תתנה את החלטתה בתיאום או היוועצות  עם גוף המנוי בתקנה 12(ב) או באישורו של אותו גוף, אם התקיים האמור בתקנה 12 (ג).  

	מפת עדות

	14.
	(א)
	עם סיום ביצוע העבודות לפי תכנית עבודה שאושרה לפי תקנות אלה, תוגש לרשות הרישוי, לוועדה המקומית, לרשות המקומית ולרשות הכבאות מפת עדות כמשמעותה בתקנות הדיווח. 

	
	
	(ב)
	על גבי מפת העדות יסומנו המגבלות על שימושי קרקע הנובעות ממיקומו של מיתקן הגז כפי שבוצע.

	
	
	(ג)
	המגבלות כאמור בתקנת משנה (ב) יסומנו בתשריט שיחליף את  תשריט תכנית העבודה בכל הקשור למיקום למגבלות הנובעות ממיקומו,. הודעה בדבר עידכון התשריט  והמקומות בהם ניתן לעיין בו תפורסם בעיתון יומי לפי הוראות סעיף 1א לחוק התכנון והבניה.

	סימן ד' – ביטול, תחילה ותחולה

	ביטול

	15.
	תקנות משק הגז הטבעי (תכנית עבודה לרשת חלוקה), התשס"ז – 2006 
– בטלות (להלן – התקנות המתבטלות).

	תחילה ותחולה 

	16. 
	תחילתן של תקנות אלה  ביום  פרסומן (להלן – יום התחילה), והן יחולו על תכנית עבודה שתוגש מיום התחילה ואילך, ואולם על תכנית עבודה שהוגשה לפי התקנות המתבטלות, וטרם אושרה לפני יום התחילה ימשיכו לחול התקנות המתבטלות.

	
	____________ התשע"ו (____________2016)
(חמ   3462- 3 )

	
	_______________

	
	משה כחלון

	
	  שר האוצר  

